OKRESNÁ PROKURATÚRA PEZINOK 
Šenkvická cesta 5, 902 01 Pezinok

Číslo: 1 Pv 186/14/1107	Pezinok 14.06.2016 
EEČ: 2-14-40-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Pezinok
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Pezinok zo dňa 8.12.2014 spisová značka 1 Pv 186/14/1107, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 26.02.2014 v čase o 00.30 h do 13.00 h v Pezinku, na Myslenickej ulici č. 259, po tom ako ho poškodený XXXXX vpustil do priestorov rodinného domu, odcudzil mobilný telefón zn. Sony Xperia T, IMEI: XXXXX, čiernej farby a finančnú hotovosť 200,- EUR, ktoré boli položené v izbe na konferenčnom stolíku, čím poškodenému XXXXX, trvale bytom XXXXX XXXXX spôsobil škodu krádežou vo výške 450,- EUR  

Uznesením prokurátora Okresnej prokuratúry Pezinok zo dňa 8.12.2014, spisová značka 1 Pv 186/14/1107, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
 Uznesením povereného príslušníka Okresného riaditeľstva PZ Pezinok, Obvodného oddelenia Pezinok pod sp. zn. ČVS:XXXXX zo dňa 14.03.2014 bolo podľa § 199 ods. 1 Tr. por. začaté a súčasne podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 1 Trestného zákona na skutkovom základe ako je uvedené vo výrokovej časti tohto uznesenia. Následne po skončení skráteného vyšetrovania bol predložený spisový materiál s návrhom na podanie obžaloby.
 
Vyšetrovací spis prokurátorka následne preštudovala a dospela k záveru, že v predmetnej trestnej veci je možný postup podľa § 216 ods. 1 Tr. por. Z uvedeného dôvodu uznesením Okresnej prokuratúry Pezinok zo dňa 08.12.2014, sp. zn. 1 Pv 186/14/1107-7 bolo podľa §216 ods. 1 Trestného poriadku podmienečne zastavené trestné stíhanie proti XXXXX  pre prečin krádeže podľa § 212 ods. 1 Tr. zákona a súčasne mu bola uložená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, t. j. dňom 08.04.2015. 

Po uplynutí skúšobnej doby boli prokurátorkou Okresnej prokuratúry Pezinok vyžiadané správy o povesti obvineného, výpis z ústrednej evidencie priestupkov obvineného a bola zabezpečená informácia či obvinený v súčasnosti nie je trestne stíhaný za skutok spáchaný po 08.04.2015. Zároveň bol zabezpečený aktuálny odpis z registra trestov obvineného. Po doručení predmetných správ a registra trestov som tieto preskúmala a dospela som k záveru, že obvinený viedol v skúšobnej dobe podmienečne zastaveného trestného stíhania riadny život, iného trestného činu ani priestupku sa nedopustil a tiež nebolo voči nemu prokuratúrou podmienečne zastavené trestné stíhanie.
Vzhľadom na uvedené skutočnosti som rozhodla tak, ako je to uvedené vo výrokovej časti tohto uznesenia. Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania podľa § 9 ods. 1 písm. e) Trestného poriadku.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Zuzana Kokošková
prokurátorka